"ते (हिमांशू रॉय) थोडेसे दुःखी वाटत होते. उपचारांमुळे किती वेदना होतात, हे ते सांगत होते. त्यांचा चेहरा काळवंडला होता. डॉक्टर म्हणतात प्रोग्रेस चांगली आहे, पण ते गॅरेंटी देत नाहीत असंही ते सांगत होते."

"पण ते असं काही पाऊल उचलतील असं मात्र मला वाटलं नाही. सात आठ महिन्यांपूर्वी जेव्हा बोललो होतो, तेव्हा ते पॉझिटिव्ह होते. आजाराशी लढा देईन असं ते बोलले होते." हिमांशू रॉय यांनी केलेल्या आत्महत्येनंतर जयंत पाटील यांनी बीबीसी मराठीला दिलेली ही पहिली प्रतिक्रिया.  

राज्याचे अतिरिक्त पोलीस महासंचालक (आस्थापना) आणि माजी ATS प्रमुख हिमांशू रॉय यांनी आपल्या राहत्या घरी सर्व्हिस रिव्हॉल्व्हरमधून गोळ्या झाडून आत्महत्या केल्याच्या बातम्या झळकल्या आणि सर्वांनाच धक्का बसला.

रॉय हाडांच्या कॅन्सरने ग्रस्त होते. गोळी झाडल्यानंतर त्यांना तातडीने बाँबे हॉस्पिटलमध्ये नेण्यात आलं होतं. पण तोवर उशीर झाला होता. मुंबई पोलिसांनी म्हटलंय - 

'आज दि. 11/05/2018 रोजी 13.00 वाजताचे दरम्यान श्री. हिमांशू रॉय (अतिरिक्त पोलीस महासंचालक, महाराष्ट्र राज्य) वय 54 वर्षे रा.ठी. सुनीती अपार्टमेंट, नरिमन पॉईंट, मुंबई यांन... आणखी 4000 वर्णांसाठी लेख सुरू ठेवा:
ी त्यांचे राहते घरी रिव्हॉल्व्हरने स्वतःच्या जबड्यामध्ये गोळी झाडून आत्महत्या केली, त्यांना बाँबे हॉस्पिटल येथे नेले असता तेथील डॉक्टरांनी 13.47 वा. दाखलपूर्व मयत घोषित केले. अधिक तपास चालू आहे.'

रॉय यांनी आत्महत्या करण्यापूर्वी लिहून ठेवलेल्या चिठ्ठीत म्हटलंय की आजारपणामुळे झालेल्या त्रासाला वैतागून त्यांनी हा निर्णय घेतला. 

रॉय हे 1988 च्या बॅचचे आयपीएस अधिकारी होते. ATS प्रमुख म्हणून त्यांनी अनेक मोठी प्रकरणं हाताळली. त्यात जे डे हत्याप्रकरण, आयपीएल सट्टेबाजी अशा प्रकरणांचा समावेश होता.  

'कॅन्सरनंतर शॉकमध्ये गेले'

माजी पोलीस महासंचालक पी. एस. पसरिचा सांगतात, "ते पोलीस सेवेत आले नव्हते तेव्हापासून मी त्यांना ओळख होतो, मी मुंबईचा वाहतूक पोलीस प्रमुख होतो तेव्हा ते मला भेटायला यायचे. चांगलं काम केलं. शांत आणि चांगला स्वभाव होता. संयमी राहून काम करण्याचं कसब त्यांच्याकडे होतं.

"कॅन्सर झाल्यानंतर ते शॉकमध्ये होते. त्यांना दुःखं होतं. गेल्या महिन्यात जेव्हा बोलणं झालं तेव्हा खूप वेदना होत असल्याचं त्यांनी सांगितलं होतं. पोलीस खात्यात खूप त्रास सहन केला आहे, तर या वेदनासुद्धा सहन करेल असं ते बोलले होते.   

"ते आयपीएस म्हणून जेव्हा सिलेक्ट झाले तेव्हा ते माझ्यासाठी शर्ट आणि नेकटाय घेऊन आले होते. त्यांच्या होणाऱ्या पत्नीबरोबर ते आले होते. तो क्षण आजही माझ्या लक्षात आहे. मसुरीला ट्रेनिंगला जाण्याआधी ते मला भेटायला आले होते."

'हिमांशू खचला होता'

माजी पोलीस महासंचालक डी. शिवानंदन यांना ही बातमी आल्यावर धक्का बसला. ते म्हणतात, " एक चांगला ऑफिसर पोलीस दलानं गमावला आहे. आजारपणामुळे तो कोणाच्याही संपर्कात नव्हते. सायबर सेलची आम्ही मुंबईत स्थापना केली, त्यात तो माझ्या सोबतच होता. पूर्णपणे मुंबईकर असलेल्या हिमांशूनं मुंबई पोलीसात वेगवेगळ्या जबाबदाऱ्या सांभाळल्या. नाशिकमध्येही त्यानं काम केलं. वैद्यकीय कारणांमुळेच तो खचला होता आणि त्यातून हे पाऊल उचललं असावं."

एवढ्या कठीण गोष्टी हाताळणारा अधिकारी कॅन्सरने खचतो, या गोष्टीवरही अनेकांनी धक्का व्यक्त केला. याविषयी आम्ही मुंबईतल्या कामा हॉस्पिटलचे कॅन्सर विभाग प्रमुख डॉ दिलिप निकम यांच्याशी बोललो. 

"एवढा मेंटली स्ट्राँग माणूस असं करतो तेव्हा एक कॅन्सर तज्ज्ञ म्हणून मलाही प्रश्न पडला आहे. पेशंटला समजून घेतांना आम्ही कॅन्सर तज्ज्ञ कमी  पडत आहोत का? बोन कॅन्सरमध्ये वेदना...